Heddlu Dyfed-Powys yn arestio 17 cyffurgi a bachu crac cocên, heroin a chocên – Golwg360
Heddlu Dyfed-Powys yn arestio 17 cyffurgi a bachu crac cocên, heroin a chocên
Cafwyd 11 cyrch yn ystod wythnos o dargedu 'gangiau llinell cyffuriau'
Mae Heddlu Dyfed-Powys wedi arestio 17 o gyffurgwn a bachu sawl math o gyffuriau cryf anghyfreithlon yn ystod wythnos o dargedu 'gangiau llinell cyffuriau'.
Cafwyd 11 cyrch yn ystod yr wythnos o weithredu a llwyddwyd i fachu gwerth £4,500 o grac cocên, heroin a chocên.
Hefyd fe gymrodd yr heddlu £6,500 mewn arian parod oddi ar y cyffurgwn dan y Ddeddf Elw Troseddau.
Dywedodd y Ditectif Brif Arolygydd Dros Dro Andrew Cotterell:
"Roedd yr wythnos ddwysáu llinellau cyffuriau'n llwyddiant ar gyfer Heddlu Dyfed-Powys, a chawsom nifer o ganlyniadau ardderchog diolch i waith rhagweithiol swyddogion a staff yr heddlu ar draws y pedwar rhanbarth."
Bu'r llu yn addysgu gwahanol garfanau o gymdeithas am beryglon y gangiau llinell cyffuriau hefyd:
Ychwanegodd Andrew Cotterell:
"Ychydig iawn o bobl sy'n ymwybodol o'r gwaith sy'n digwydd tu ôl i'r llenni er mwyn cefnogi dioddefwyr, neu'r mesurau a roddwyd mewn grym er mwyn atal pobl rhag dod yn ddioddefwyr mynych troseddau sy'n gysylltiedig â chyffuriau.